**R E C T I F I C A R E**

**la** **Hotărârea Consiliului Județean Cluj nr.** 175/2021 pentru modificarea Hotărârii Consiliului Judeţean Cluj nr. 211/2020 privind desemnarea reprezentanţilor Consiliului Judeţean Cluj în consiliile de administraţie ale unităţilor de învăţământ special aflate sub autoritatea Consiliului Judeţean Cluj

Având în vedere Referatul Direcției Administrație și Relații Publice/Serviciul Administrație Publică, ATOP cu nr. 39890 din 4.11.2021 privind necesitatea și oportunitatea rectificării Hotărârii Consiliului Județean Cluj nr. 175/2021 pentru modificarea Hotărârii Consiliului Judeţean Cluj nr. 211/2020 privind desemnarea reprezentanţilor Consiliului Judeţean Cluj în consiliile de administraţie ale unităţilor de învăţământ special aflate sub autoritatea Consiliului Judeţean Cluj;

În conformitate cu prevederile:

* art. 71 alin. (1) din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* art. 224 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 170/2020;

la Hotărârea Consiliului Județean Cluj nr. 175/2021 pentru modificarea Hotărârii Consiliului Judeţean Cluj nr. 211/2020 privind desemnarea reprezentanţilor Consiliului Judeţean Cluj în consiliile de administraţie ale unităţilor de învăţământ special aflate sub autoritatea Consiliului Judeţean Cluj, se face următoarea

**r e c t i f i c a r e:**

1. La punctul 1., prin care s-a modificat lit. b) a articolului 9 din Hotărârea Consiliului Județean Cluj nr. 211/2020, în loc de sintagma ”domnul Tămaș Grigore” se va citi sintagma: ”domnul Matiș Călin-Traian”.

2. La punctul 2., prin care s-a modificat articolul 11 din Hotărârea Consiliului Județean Cluj nr. 211/2020, în loc de sintagma ”domnul Matiș Călin-Traian” se va citi sintagma ”domnul Tămaș Grigore”.

3. Prezenta rectificare se comunică Direcţiei Generale Buget-Finanţe, Resurse Umane; Școlii Gimnaziale Speciale Huedin; Școlii Gimnaziale Speciale Transilvania Baciu; domnului Matiș Călin-Traian; domnului Tămaș Grigore; precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj, precum şi pe pagina de internet „[www.cjcluj.ro](http://www.cjcluj.ro)”.

**Contrasemnează:**

**PREȘEDINTE,**  **SECRETAR GENERAL AL JUDEȚULUI,**

**Alin Tișe Simona Gaci**

**Nr. 5 din 08 noiembrie 2021**